Zealand (regija)

Zealand (danski: Region Sjælland) je jedna od 5 administrativnih regija Danske. Regija je uspostavljena 1. januara 2007. godine u sklopu danske administrativne reforme. Reforma je ukinula dotadašnje tradicionalne okruge (amter) i zamijenila ih sa pet novih administrativnih jedinica tj. regija. Istom reformom manje općine su se spajale u veće pri čemu je ukupan broj smanjen sa 271 na 98 općina. Trenutno se sastoji od 17 općina od kojih su najmnogoljudnije Roskilde, Næstved i Slagelse sa 81.285, 80.954 i 77.457 stanovnika respektivno. Prostire se na površini od 7.273 km2 i druga je najmanja regija (nakon Regije glavnog grada) a prema podacima od 1. januara 2018. godine u regiji je živjelo 835.024 stanovnika što je nakon Sjeverne Danske regija s najmanjim brojem stanovnika. svrstava na treće mjesto. Prosječna gustoća stanovništva iznosi 115,68 stanovnika po km2 i prema tom kriteriju druga je regija u Danskoj. Glavni grad je Sorø jer se u njemu nalaze regionalne institucije dok je najveći grad Roskilde sa 48.721 stanovnika. Geografija Sastoji se od bivših okruga Roskilde, Storstrøm i Vestsjælland. Prostire se dijelom na najvećem danskom ostrvu Zeland po kojoj je regija i nazvana a kojeg dijeli sa Regijom glavnog grada kao i na nekoliko susjednih ostrva. Predstavlja najjužniji dio Danske. Reference Vanjski linkovi Službeni sajt regije